Πεζοπόροι Χαλανδρίου "Ευριπίδης"

Κυριακή 18 Δεκεμβρίου 2022 : Συμμετοχή στον 2ο Νυχτερινό Αγώνα Δρόμου «Chalandri Run The Christmas Night»
2022-12-18
Ο Σύλλογος Πεζοπόροι Χαλανδρίου «Ο Ευριπίδης» συμμετείχε στην μεγάλη γιορτή του Χαλανδρίου στον 2o Νυχτερινό Αγώνα Δρόμου Χαλανδρίου «Chalandri Run The Christmas Night». Τα μέλη μας συμμετείχαν ως δρομείς αλλά και ως εθελοντές στην διοργάνωση, η οποία πραγματοποιείτε από την Διεύθυνση Παιδείας, Αθλητισμού & Νέας Γενιάς του Δήμου Χαλανδρίου.

Κυριακή 11 Δεκεμβρίου 2022: Πεζοπορία στην Αγόριανη – Πολύδροσο στον Παρνασσό
2022-12-11 00:00 (Europe/Athens)
Θα διασχίσουμε ένα εκπληκτικό αρχαίο μονοπάτι, πνιγμένο κυριολεκτικά στα έλατα και στα πλατάνια, που ξεκινά από την Αγόριανη, διασχίζει τμήμα του βόρειου Παρνασσού, για να καταλήξει στις πηγές του Βοιωτικού Κηφισού.
Θα κάνουμε στάση σε αυτή την καταπληκτική τοποθεσία με την φυσική ομορφιά και τα αναβλύζοντα νερά. Δίπλα στις πηγές βρίσκονται και τα ερείπια του Βυζαντινού ναού της Παλιοπαναγιάς ή Παναγίας Ελεούσας που χτίστηκε τον 6ο-7ο αι. μ.Χ.
Στη διαδρομή μας θα στολίσουμε ένα έλατο με οικολογικά στολίδια σαν Χριστουγεννιάτικο δέντρο?. Βάλτε την φαντασία σας και φέρτε από ένα στολιδάκι✨?
Η πεζοπορία μας θα ολοκληρωθεί στην Πολύδροσο, η οποία είναι στους βόρειους πρόποδες του Παρνασσού σε υψόμετρο 380μ. Ένα χωριό παραδεισένιο που σίγουρα μαγεύει τον επισκέπτη με την πρώτη κιόλας ματιά. Εκεί θα έχουμε την δυνατότητα να φάμε και να ξεκουραστούμε στην όμορφη πλατεία με τα πλατάνια, στην οποία βρίσκεται ο ναός της Κοιμήσεως της Θεοτόκου και η περίφημη τριπλή πέτρινη βρύση.
Διαδρομή : Συνολικά 11χλμ. (κατηφορική)
Yψομετρική : 250μ.
Βαθμός δυσκολίας : 1
Διάρκεια : περίπου 5 ώρες
Τα πρώτα 2.5 χλμ έχουν μια μικρή ανηφορική κλίση με 250 υψομετρική διαφορά. Τα επόμενα 2 χλμ είναι σχεδόν ευθεία με μια μικρή κατηφόρα και ανηφόρα και τα υπόλοιπα 6.5 χλμ είναι κατηφορικά μέ 600μ αρνητική υψομετρική.

Κυριακή 27 Νοεμβρίου 2022: Πεζοπορία στην «Κορινθιακή Ελβετία».
2022-11-27
Πρόκειται για μια τεχνητή ορεινή λίμνη που η κατασκευή της ολοκληρώθηκε στα τέλη της δεκαετίας του 1990 και βρίσκεται σε υψόμετρο 900 μ. Η λίμνη Δόξα θεωρείται μια από τις ομορφότερες ορεινές λίμνες της Ελλάδας, καθώς τα χειμερινά χρώματα του δάσους που καθρεφτίζονται στα σμαραγδένια νερά της δημιουργούν ένα μοναδικό τοπίο.
Θα χωριστούμε σε δύο ομάδες και θα κάνουμε δύο διαφορετικές διαδρομές.
1η διαδρομή : Η μία ομάδα θα πεζοπορήσει δίπλα στα γαλαζοπράσινα νερά της λίμνης Δόξα. Στο κέντρο της λίμνης υπάρχει το πανέμορφο εκκλησάκι του Αγίου Φανουρίου, το οποίο επικοινωνεί με τη στεριά με μια στενή εδαφική λωρίδα, και στο βυθό της διακρίνονται τα ερείπια του παλιού μοναστηριού του Αγίου Γεωργίου. Επίσης, η ομάδα θα επισκεφτεί το νέο Μοναστήρι του Αγίου Γεωργίου, ένα επιβλητικό κτίσμα του 17ου αιώνα.
Πρόκειται για μια εύκολη κυκλική διαδρομή 6χλμ. χωρίς υψομετρική διαφορά.
2η διαδρομή : Η δεύτερη ομάδα θα πεζοπορήσει σε ένα από τα πιο όμορφα μονοπάτια της ορεινής Πελοποννήσου. Θα ξεκινήσει από τις όχθες της λίμνης Δόξα και θα ανέβει προς τα Αρσάνια Όρη (Χελμός). Πρόκειται για μια διαδρομή που θα διασχίσει ένα πυκνό δάσος από έλατα στην ανάβαση και θα συνεχίσει στο καταπληκτικό δρυόδασος στην κατάβαση. Κατά την διάρκεια της διαδρομής η εντυπωσιακή θέα της λίμνης, του οροπεδίου Φενεού και της Ντουρντουβάνας στα αριστερά κόβει πραγματικά την ανάσα. Ένα μέρος της διαδρομής έχει πρόσφατα δημιουργηθεί από το Ermis Trail.
Πρόκειται για μια διαδρομή 11χλμ με υψομετρική 550μ. και βαθμό δυσκολίας 1+.

Κυριακή 20 Νοεμβρίου 2022 : Πεζοπορία στο Menalon Trail Μαγούλιανα – Βαλτεσίνικο (Τμήμα 7)
2022-11-20
Θα ξεκινήσουμε από το γραφικό χωριό, Μαγούλιανα το οποίο βρίσκεται στα 1.365μ. ύψος. Το χωριό γαντζωμένο αμφιθεατρικά σε μια εκπληκτικής ομορφιάς πλαγιά δεσπόζει αιώνες τώρα, καταμαρτυρώντας το ένδοξο ιστορικό παρελθόν του που φτάνει στα χρόνια της τουρκοκρατίας. Θα διασχίσουμε το χωριό από μικρά δρομάκια προς την Λάστα, σε ένα μεγάλο διάσελο με πανοραμική θέα, κυκλωμένο από πέτρινα αλώνια. Στην διαδρομή θα δούμε το παλιό σανατόριο, γνωστό και ως «Ξενώνας της Μάννας», και την εκκλησία Άγιοι Πάντες. Από ένα σημείο και μετά θα πεζοπορήσουμε παράλληλα με την κοίτη ενός μικρού ποταμού, θα διασχίσουμε μια τσιμεντένια γέφυρα και θα κατευθυνθούμε προς τα Καμίνια, μια ωραία μικρή εσωτερική λεκάνη, κρυμμένη στην ποδιά του Βαλτεσινίκου.
Θα καταλήξουμε για ελεύθερο χρόνο και φαγητό στο πανέμορφο Βαλτεσίνικο, στο «μπαλκόνι» του Μαίναλου, το οποίο είναι χτισμένο σε υψόμετρο 1.118μ. σε μία πλαγιά του βόρειου Μαινάλου και αποτελεί έναν από τους πιο ορεινούς οικισμούς της Αρκαδίας.
Διαδρομή : Συνολικά 7χλμ.
Yψομετρική : 150μ.
Βαθμό δυσκολίας : 1

Κυριακή 13 Νοεμβρίου 2022: Συμμετοχή της Αγωνιστικής Ομάδας στον 39ο Αυθεντικό Μαραθώνιο της Αθήνας
2022-11-13
Οι δρομείς θα ξεκινήσουνε από τον Μαραθώνα και θα ακολουθήσουν της αυθεντική διαδρομή που ακολούθησε ο Αρχαίος Έλληνας ημεροδρόμος, με τερματισμό το Παναθηναϊκό Στάδιο. Καλή επιτυχία σε όλους τους δρομείς και ιδιαίτερα στα μέλη της αγωνιστικής ομάδας του συλλόγου μας!!!

Σάββατο 12 Νοεμβρίου 2022: Οι Πεζοπόροι πάνε θέατρο στα «Μαθήματα Κωμωδίας»
2022-11-12
Θα παρακολουθήσουμε την θεατρική παράσταση «Μαθήματα Κωμωδίας» στο θέατρο «Μικρό Παλλάς» στην Αθήνα. Πρόκειται για μια ξεκαρδιστική κωμωδία που εμπνέεται από τις μεθόδους εκπαίδευσης πάνω στην κωμωδία και αποτελεί ένα μάθημα γελοιοποίησης όλων όσων μας βασανίζουν.

Κυριακή 23 Οκτωβρίου 2022: Ανάβαση στο Όρος Βαρδούσια
2022-10-23
Τα Βαρδούσια (ή Κόρακας) είναι σύμπλεγμα βουνών που περιλαμβάνει το νοτιότερο άκρο της Πίνδου στη Στερεά Ελλάδα. Υψώνεται στα βορειοδυτικά της Φωκίδας, με ένα μικρό τμήμα του όρους να επεκτείνεται και στη Φθιώτιδα. Είναι το δεύτερο υψηλότερο βουνό της Ρούμελης μετά την Γκιώνα, με ύψος που φτάνει τα 2.495 μέτρα (κορυφή Κόρακας).
Η ονομασία Βαρδούσια – από τη σλαβική λέξη Βαρδούσι που σημαίνει βουνό – αντικατέστησε το αρχαίο όνομα Ανεμιστός που ταιριάζει απόλυτα με το ότι τα νερά που τρέχουν προς το οροπέδιο Κουφόλακα από τις κορφές Κάτω και Πάνω Ψηλό, σκορπάνε με τον αέρα, δηλαδή ανεμίζονται .
Η ορειβατική διαδρομή ξεκίνησε από το ορειβατικό καταφύγιο του ΠΟΑ στη θέση “Πιτιμάλικο” και για να ολοκληρωθεί χρειάστηκαν 6 χλμ με 520μ θετική υψομετρική.

Κυριακή 16 Οκτωβρίου 2022: Πεζοπορία στην Φλαμπουρίτσα
2022-10-16
Θα πεζοπορήσουμε σε ένα μαγευτικό μονοπάτι και θα διασχίσουμε ρυάκια, θα περπατήσουμε ανάμεσα σε άπειρα πανύψηλα έλατα παράλληλα στον ποταμό Σύθα σε μια διαδρομή που κυκλώνεται από εντυπωσιακές κορυφές.
Η χαράδρα της Φλαμπουρίτσας αποτελεί το φυσικό σύνορο μεταξύ της Μεγάλης και της Μικρής Ζήρειας (Όρος Κυλλήνη), στην ορεινή Κορινθία, με τον ποταμό Σύθα να τη διασχίζει για να καταλήξει στο Ξυλόκαστρο. Στην έξοδό της, βρίσκεται ένα πανέμορφο λιβάδι με τις πηγές του ποταμού. Η χαράδρα της Φλαμπουρίτσας μαζί με τις κορυφές της Ζήρειας είναι προστατευόμενες περιοχές από τη συνθήκη Natura 2000 ως περιοχές ιδιαίτερου περιβαλλοντικού ενδιαφέροντος που χρήζουν προστασίας λόγω των αρκετών ενδημικών αλλά και τοπικών ενδημικών φυτών που φιλοξενεί.

Κυριακή 9 Οκτωβρίου 2022: Πεζοπορία στον Κουβαρά
2022-10-09
Θα πεζοπορήσουμε μέσα στο πυκνό πευκοδάσος και θα χαρούμε ένα από τα μαγευτικότερα φυσικά θεάματα του τόπου μας και της Αττικής. Ανεβαίνοντας από τα μονοπάτια στα πιο ψηλά σημεία του δάσους η θέα στις πλαγιές μοιάζει με μια πράσινη θάλασσα από πεύκα και η γαλάζια θάλασσα που κυριαρχεί στο βάθος, ταξιδεύουν το βλέμμα όσο πάει.
Επίσης, θα επισκεφτούμε την επιβλητική Μονή Μεταμορφώσεως του Σωτήρος. Η Μονή μοιάζει να είναι βγαλμένη από παραμύθι, είναι σαν τα μοναστήρια που συναντά κανείς στο Άγιο Όρος, με ένα περίκλειστο κάστρο και ένα εσωτερικό κτήμα, στο κέντρο του οποίου είναι χτισμένη μια μεγάλη εκκλησία. Η διαδρομή είναι 7,5 χλμ κυκλική με υψομετρική 150μ.
Η πεζοπορία θα ολοκληρωθεί σε μια από τις ξακουστές ταβέρνες στα Καλύβια!

Σάββατο 8 Οκτωβρίου 2022: Η Ομάδα Κορυφών κατακτά την Κορυφή Δέλφι στην Δίρφυ
2022-10-08
Η Δίρφυς είναι η σημαντικότερη και πιο εντυπωσιακή οροσειρά της κεντρικής Εύβοιας! Η κύρια κορυφή της Δίρφυος, το Δέλφι φτάνει τα 1.743 μέτρα και είναι ευδιάκριτη από ολόκληρη τη Στερεά Ελλάδα. Είναι άγρια και απότομη και, με εξαίρεση τα βουνά της Κρήτης, είναι η ψηλότερη κορυφή της νησιωτικής Ελλάδας. Κατά την αρχαιότητα λέγεται ότι στο Δέλφι έστεκε ο ναός της Διρφύας Ήρας, σε ανάμνηση του γάμου της με τον Δία, που είχε γίνει εκεί. Το όρος Δίρφυς ήταν αφιερωμένο σε αυτήν, γι’ αυτό ονομαζόταν «Διρφύα ή Ουράνια Ήρα». Η Ομάδα ξεκίνησε την πορεία της προς τη κορυφή λίγο πριν το καταφύγιο Μιχάλης Νικολάου και διάνυσαν μία διαδρομή 8 χλμ με 750μ θετική υψομετρική.

Σάββατο 1 Οκτωβρίου 2022 : Ανάβαση στον Ψηλορείτη
2022-10-01
Μυθικό και ιερό βουνό στην αρχαιότητα ο Ψηλορείτης ή Ίδη είναι το ψηλότερο βουνό της Κρήτης με υψηλότερη κορυφή τον Τίμιο Σταυρό (2.453 μ.) και ένα από τα ψηλότερα βουνά της Ελλάδας. Η ονομασία Ψηλορείτης είναι νεότερη και αναφέρεται στο έγγραφο διανομής της Κρήτης στα δώδεκα αρχοντόπουλα το 1184 ως “το όρος το υψηλών”.
Η ορειβατική διαδρομή ξεκίνησε από τη θέση Λάκος Μυγερού και για να ολοκληρωθεί χρειάστηκαν 9.5 χλμ με 860μ θετική υψομετρική.

Κυριακή 18 Σεπτεμβρίου 2022: Πεζοπορία στην Πάρνηθα, Μόλα - Πύργος Λοιμικού
2022-09-18
Οι συμμετέχοντες θα περπατήσουν στα πανέμορφα δάση ελάτης και πεύκης της περιοχής, από το ξωκλήσι του Αι Γιώργη και θα ανηφορίσουν μέχρι τον Πύργο του Λοιμικού.
Πρόκειται για έναν πύργο της ελληνιστικής εποχής που χτίστηκε κατά την περίοδο του Χρεμωνιδίου πολέμου 267-261π.χ. και χρησιμοποιήθηκε για την εκπαίδευση νεοσύλλεκτων στρατιωτών. Η συνολική διαδρομή είναι 11χλμ και βαθμός δυσκολίας 1. Υψομετρική : κατηφορική κλίση μέχρι το Λοιμικό και 350μ θετική στην επιστροφή.

Σάββατο 10 Σεπτεμβρίου 2022: Πεζοπορία με Πανσέληνο στην Ακρόπολη
2022-09-10
Οι Πεζοπόροι Χαλανδρίου «Ο Ευριπίδης» διοργανώνει νυχτερινή πεζοπορία περιμετρικά της Ακρόπολης για να θαυμάσουμε τη πανσέληνο του καλαμποκιού.
Η πεζοπορία περιμετρικά του Ιερού Βράχου θα ακολουθήσει πορεία στο ιστορικό κέντρο της Αθήνας : πύλη Αδριανού-Διονυσίου Αρεοπαγίτου-μουσείο-Ηρώδειο-λόφος Αρείου Πάγου-φυλακή του Σωκράτη-λόφος Φιλοπάππου-Λουμπαδιάρης-λόφος Πνύκας-Τηλεσκόπιο Δωρίδη-Αποστόλου Παύλου-Θησείο-Αρχαία Αγορά-Μοναστηράκι. Στο τέλος θα κλείσουμε την βραδιά μας με παγωμένη μπύρα.

Κυριακή 4 Σεπτεμβρίου 2022 : Πεζοπορία στο πευκοδάσος και μπάνιο στα Κανάκια
2022-09-04
Πρόκειται να εξερευνήσει το πευκοδάσος που καλύπτει το τοπικό βουνό Σταυρός. Θα διανύσει μια όμορφη διαδρομή από την παραλία ως την κορυφή Φουρίθι, όπου και θα δει τα ερείπια από τις φρυκτωρίες που υπήρχαν κάποτε εκεί αλλά και το Μοναστήρι του Αγίου Νικολάου Λεμονιών, το οποίο είναι άγνωστο πότε χτίστηκε καθώς η μοναδική χρονολογία που αναγράφεται είναι 1742 στο κωδωνοστάσιο. Στην συνέχεια οι συμμετέχοντες θα επισκεφτούν το κρυμμένο μέσα στο πράσινο της περιοχής, ξωκλήσι του Αγίου Ιωάννη του Καλυβίτη το οποίο είναι βυζαντινό και χρονολογείται από τον 10ο αιώνα μ.χ.
Η διαδρομή συνολικά είναι 7.5 χλμ σε βατό μονοπάτι ιδανικό για αρχάριους. Υψομετρική 250μ και
βαθμός δυσκολίας 1.
Στην συνέχεια η ομάδα θα έχει ελεύθερο χρόνο για μπάνιο στα γαλανά νερά της παραλίας Κανάκια καθώς και για καφέ και φαγητό.

Δευτέρα 29 Αυγούστου 2022: Η ομάδα κορυφών κατέκτησε τον Ολυμπο
2022-08-29
Ο Μύτικας έχει ύψος 2.918μ. και είναι γνωστός ως κατοικία των Ολύμπιων Θεών, ενώ το Στεφάνι ως ο θρόνος του Δία. Συγχαρητήρια σε όλα τα μέλη της ομάδας κορυφών που συμμετείχαν στην δύσκολη αυτή ανάβαση!

Κυριακή 3 Ιουλίου 2022: Επίσκεψη στην Αρχαία Επίδαυρο και Πεζοπορία στο Μονοπάτι Πολιτισμού
2022-07-03
Η ομάδα θα περπατήσει σε ένα από τα 8 «Μονοπάτια Πολιτισμού» και συγκεκριμένα στο μονοπάτι της Παλαιάς Επιδαύρου. Πρόκειται για ένα εύκολο και πανέμορφο μονοπάτι 4 χλμ. δίπλα στην θάλασσα.
Μετά την πεζοπορία θα υπάρχει άφθονος ελεύθερος χρόνος για κολύμπι σε μια από τις πανέμορφες παραλίες της περιοχής, καφέ, φαγητό και φυσικά περιήγηση στα αρχαία αξιοθέατα της Αρχαίας Επιδαύρου. Οι συμμετέχοντες μπορούν να επισκεφθούν το Μικρό Θέατρο Επιδαύρου το οποίο βρίσκεται στην χερσόνησο Νησί. Εκτιμάται ότι κατασκευάσθηκε τον 4ο αιώνα π.χ. προς τιμήν του θεού Διονύσου για να φιλοξενήσει τα Διονυσιακά δρώμενα, πριν από την ανέγερση των μνημείων προς τιμήν του Ασκληπιού στην ενδοχώρα της Επιδαύρου. Είναι ιδιαίτερα ατμοσφαιρικό και είναι κρυμμένο σε ένα λόφο που περιτριγυρίζεται από πλούσια βλάστηση και φτάνει μέχρι τη θάλασσα.
Δίπλα από το θέατρο και στον θαλάσσιο χώρο γύρω από το Νησί βρίσκονται ερείπια της αρχαίας πόλης. Στην κορυφή της χερσονήσου και στον προαύλιο χώρο της εκκλησίας της Παναγίας είναι εμφανή τα ερείπια από το κάστρο της αρχαίας πόλης. Ακριβώς απέναντι από το Μικρό Θέατρο της Αρχαίας Επιδαύρου βρίσκεται μυκηναϊκό νεκροταφείο με επτά θολωτούς τάφους ενώ σε μικρή απόσταση από αυτό, τα ερείπια του Αρχαίου Ναού της Αρτέμιδας.
Ένα από τα αξιοθέατα που οι συμμετέχοντες θα έχουν την δυνατότητα να θαυμάσουν είναι η «Βυθισμένη Πολιτεία», ή αλλιώς η Βυθισμένη «Ατλαντίδα» της Αργολίδας, η οποία βρίσκεται μόλις δύο μέτρα κάτω από τη θάλασσα. Εκεί έχουν βρεθεί από θεμελιώσεις κτιρίων μέχρι μυκηναϊκοί τάφοι του 12ου αιώνα και αμφορείς. Αυτά τα τμήματα της αρχαίας πολιτείας της Επιδαύρου μπορεί να τα περιηγηθεί κάποιος ακόμη και κολυμπώντας, οπότε μην ξεχάσετε την μάσκα και τον αναπνευστήρα σας.

Σάββατο 2 Ιουλίου - Τρίτη 5 Ιουλίου 2022: Burn in Εικαστική έκθεση 29 καλλιτεχνών στην περιοχή του Συνοικισμού Χαλανδρίου
2022-07-02 - 2022-07-05
Ο Σύλλογος μας φιλοξενεί στα γραφεία του, σε μια ιστορική προσφυγική κατοικία του Συνοικισμού Χαλανδρίου, μέρος της Εικαστικής Έκθεσης Burn in. Η έκθεση πραγματοποιείται προς τιμήν της συμπλήρωσης των 100 χρόνων από την τραγωδία της Μικρασιατικής Καταστροφής και, σύμφωνα με τους διοργανωτές, «αποτελεί κομβική στιγμή για την ιχνηλάτηση του τόπου και της ιστορίας του Συνοικισμού επιτρέποντας νέες αναγνώσεις και ερμηνείες».

Σάββατο 2 Ιουλίου 2022: Βραδιά Γλεντιού
2022-07-02 00:00
Με καλοκαιρινή διάθεση και την θερμοκρασία στα ύψη η Ομάδα των Πεζοπόρων Χαλανδρίου «Ο Ευριπίδης» αποφάσισε να ζήσει μια αξέχαστη βραδιά γλεντιού μαζί με τα μέλη της, στα γραφεία του Συλλόγου, με συνοδεία παγωμένων ποτών και ωραίας μουσικής.

Κυριακή 19 Ιουνίου 2022: Rappel και πεζοπορία στο Φαράγγι της Πετάλης στην Εύβοια
2022-06-19
Ένα μοναδικό και διαφορετικό Canyoning διοργανώνουν οι Πεζοπόροι Χαλανδρίου στο φαράγγι της Πετάλης στην Εύβοια, το οποίο είναι γνωστό για την μοναδική του ομορφιά, την πλούσια βλάστηση του και την υπέροχη παραλία της Πετάλης. Ο συνδυασμός της πεζοπορίας, του Rappel και η δυνατότητα για μπάνιο στα υπέροχα νερά του Αιγαίου κάνουν την συγκεκριμένη δράση μοναδική.
Το Rappel είναι καταρρίχηση με αναρριχητικό εξοπλισμό. Η δράση θα γίνει με ΑΠΟΛΥΤΗ ασφάλεια από έμπειρους οδηγούς και πιστοποιημένους εκπαιδευτές.
Η μετάβαση στο σημείο συνάντησης θα γίνει με ιδιωτικά αυτοκίνητα.
Πρόγραμμα 09:30 Συνάντηση στην ταβέρνα Τσέλιγκας (στην Δίρφυ) 14:00 Εκτιμώμενη ώρα εξόδου από το φαράγγι (ανάλογα με τον ρυθμό της ομάδας), όπου θα υπάρχει αρκετός χρόνος για φαγητό, χαλάρωση και μπάνιο στην παραλία της Πετάλης.
Τεχνικές Πληροφορίες Φαραγγιού:
Αριθμός καταβάσεων Rappel: 6 Μέγιστη κατάβαση: 9 μέτρα Μήκος φαραγγιού: 3 χιλιόμετρα
Προετοιμασία – εκπαίδευση: 20min Χρόνος πρόσβασης έως την είσοδο: 5 λεπτά Χρόνος διάσχισης: 3-4ώρες Κατάλληλο και για αρχάριους
ΠΡΟΥΠΟΘΕΣΕΙΣ ΣΥΜΜΕΤΟΧΗΣ

Όλα τα μέλη θα πρέπει να γνωρίζουν και να συμφωνούν με τον «Κανονισμό του Φυσιολατρικού Πεζοπορικού Συλλόγου Χαλανδρίου “Ο ΕΥΡΙΠΙΔΗΣ”, ο οποίος είναι αναρτημένος στην ιστοσελίδα και τα μέσα κοινωνικής δικτύωσης του συλλόγου.
Όλα τα μέλη θα πρέπει να έχουν τον απαραίτητο εξοπλισμό, αναλόγως τον βαθμό δυσκολίας της διαδρομής, και υποχρεούνται να ακολουθούν κατά γράμμα τις οδηγίες του αρχηγού της ομάδας.
Λόγω των υγειονομικών μέτρων η συμμετοχή θα είναι περιορισμένη και θα τηρηθεί σειρά προτεραιότητας για τα εγγεγραμμένα μέλη μας. Οι συμμετοχές θα πρέπει να δηλωθούν εγκαίρως.
Τα νέα μέλη θα πρέπει να φέρουν την «Δήλωση Απαλλαγής Ευθύνης και Ανάληψης Κινδύνου» υπογεγραμμένη. Όσοι συμμετέχοντες δεν επιθυμούν να είναι στις φωτογραφίες και τα βίντεο που αναρτά η ομάδα στα κοινωνικά μέσα θα πρέπει να ενημερώσουν τους αρμόδιους κατά την δήλωση συμμετοχής τους.
Όλοι οι συμμετέχοντες θα πρέπει να τηρούν πλήρως τους κανονισμούς και τα μέτρα προστασίας που ισχύουν για την υγεία και έχουν τεθεί από την Πολιτική Προστασία και τον ΕΟΔΥ. Στο πούλμαν είναι υποχρεωτική η μάσκα προσώπου, το αντισηπτικό και οι συμμετέχοντες θα πρέπει να έχουν κάνει self test.

Για περισσότερες πληροφορίες και δηλώσεις συμμετοχής :

στο email : pezoporoihalandriou@gmail.com,
στο τηλ. : 697 499 9545 (κ. Σωτήρης Μανίκας),
στα γραφεία του συλλόγου : Καρελλά 22, Χαλάνδρι (Συνοικισμός),
στο facebook : Ομάδα Πεζοπόροι Χαλανδρίου,
στο instagram : @pezoporoihalandriou,
στο site του συλλόγου : pezoporoihalandriou.gr.

Ο Σύλλογος Πεζοπόρων Χαλανδρίου ευχαριστεί τα τοπικά μέσα ενημέρωσης για την υποστήριξη τους και την προβολή των δράσεων του συλλόγου.
Στο email : pezoporoihalandriou@gmail.com, στο τηλ. : 697 499 9545 (κ. Σωτήρης Μανίκας), στα γραφεία του συλλόγου : Καρελλά 22, Χαλάνδρι (Συνοικισμός), στο facebook : Ομάδα Πεζοπόροι Χαλανδρίου, στο instagram : @pezoporoihalandriou, στο site του συλλόγου : pezoporoihalandriou.gr.
Ο Σύλλογος Πεζοπόρων Χαλανδρίου ευχαριστεί τα τοπικά μέσα ενημέρωσης για την υποστήριξη τους και την προβολή των δράσεων του συλλόγου.

Τρίτη 14 Ιουνίου 2022: Πεζοπορία κάτω από την Πανσέληνο της Φράουλας στον Υμηττό
2022-06-14 00:00
Σύμφωνα με την ευρωπαϊκή παράδοση, έχει το όνομα Πανσέληνος των Ρόδων ή Πανσέληνος της Φράουλας, καθότι συμπίπτει με την εποχή της συγκομιδής της. Το φεγγάρι θα πάρει την ολοκληρωμένη όψη του τα ξημερώματα της 14ης Ιουνίου.
Σημείο εκκίνησης ο Αι Γιάννης ο Κυνηγός στις 7:30 μ.μ. Θα υπάρχουν δύο εναλλακτικές διαδρομές, η μια διαδρομή είναι 10χλμ. και η δεύτερη 5,5 χλμ. (με 250μ. υψομετρική), ανάλογα με τον ρυθμό της ομάδας. Στο σπήλαιο του λιονταριού θα κάνει στάση η ομάδα για να θαυμάσει την πανσέληνο της φράουλας.

Κυριακή 5 Ιουνίου 2022: Γιορτάζουμε την Παγκόσμια Ημέρα Περιβάλλοντος με το 2ο HIDRANT festival
2022-06-05 | ρεματιά Χαλανδρίου, ρεματιά, Χαλάνδρι, Greece
συνδιοργανώνοντας μέρος του προγράμματος των ολοήμερων δράσεων γύρω από τη Ρεματιά και το Αδριάνειο Υδραγωγείο. Το πρόγραμμα περιλαμβάνει περίπατο και καθαρισμό στις όχθες της Ρεματιάς, ιστορικό περίπατο στις συνοικίες του Παλιού και Νέου Συνοικισμού του Χαλανδρίου, και γλέντι με φαγητό, μουσική και παραδοσιακούς χορούς στο πάρκο του Συνοικισμού.
Εκκίνηση της πρώτης δράσης στις 10:00 π.μ. στο Πλάτωμα του Προφήτη Ηλία της Ρεματιάς για περίπατο και καθαρισμό της Ρεματιάς. Αναλυτικά το Δελτίο Τύπου του Δήμου Χαλανδρίου και το πρόγραμμα στον σύνδεσμο : https://www.chalandri.gr/uncategorized/83023/

Σάββατο 4 Ιουνίου 2022 : Η Ομάδα Κορυφών ανεβαίνει στο Όρος Αοράνια στις Κορυφές του Χελμού
2022-06-04
Τα Αροάνια Όρη, γνωστότερα ως Χελμός, είναι οροσειρά της βόρειας Πελοποννήσου που βρίσκεται κατά το μεγαλύτερο μέρος της στο νομό Αχαΐας και λιγότερο στο νομό Κορινθίας, με την ψηλότερη κορυφή της να βρίσκεται στο βορειοανατολικό τμήμα της επαρχίας Καλαβρύτων.
Συγκεκριμένα, ανέβηκαν στη Ψηλή Κορφή στα 2.355μ. και στην Νεραϊδοράχη στα 2.341μ. Η πορεία τους ξεκίνησε από το χιονοδρομικό κέντρο Χελμού και για να ολοκληρώσουν την κυκλική διαδρομή χρειάστηκαν 15χλμ με 900μ θετική υψομετρική.

Κυριακή 29 Μαΐου 2022 : Η Ομάδα Κορυφών κατακτά το Όρος Καλάθι
2022-05-29
Το Καλάθι έχει ύψος 1.340μ. Στην κορυφή του που φτάνει τα 1340 μ., είναι χτισμένο το Εκκλησάκι του Αι Γιώργη, και στα 1316 μ. το Εκκλησάκι του Άι Ηλία .Κι απ’ τα δυο σημεία φαίνεται πολύ καλά η Πυραμίδα η ποιο ψηλή κορυφή του Ταϋγέτου. Τα μέλη της ομάδας ανέβηκαν 8 χλμ με 880μ θετική υψομετρική.

Σάββατο 21 & Κυριακή 22 Μαΐου 2022: Κατασκηνωτικό Διήμερο στην Κορυφή Όχη και το Φαράγγι Δημοσάρη
2022-05-21 00:00 - 2022-05-22 00:00
Η Όχη, με μέγιστο υψόμετρο 1.400 μέτρα, είναι ιδιαίτερα γνωστή για τις μυστηριώδεις αρχαίες μεγαλιθικές κατασκευές, που οι ντόπιοι ονομάζουν «Δρακόσπιτα». Τα «Δρακόσπιτα» είναι μυστηριώδη και εντυπωσιακά κτίσματα, 25 τον αριθμό, τα οποία χρονολογούνται κατ’ άλλους από το 12ο π.Χ. αιώνα και κατ’ άλλους από τον 6ο π.Χ. αιώνα. Είναι κατασκευασμένα από τεράστιους λίθους, χωρίς θεμέλια και παράθυρα. Άγνωστη παραμένει μέχρι σήμερα, η ιδιότητά τους.
Η ομάδα, επίσης, θα διασχίσει ένα από τα πιο διάσημα φαράγγια, του Δημοσάρη ή Δρυμοσάρι όπως αλλιώς αναφέρεται. Για πολλούς είναι μία από τις ομορφότερες πεζοπορικές διαδρομές της Ελλάδας που διακρίνεται για την οργιαστική βλάστηση και τα ειδυλλιακά τοπία που διαμορφώνει το ποτάμι, καθώς κυλάει προς τη θάλασσα. Σε όλη τη διαδρομή υπάρχει το όμορφο ρέμα του Δημοσάρη που διατηρεί τα νερά του ακόμα και το καλοκαίρι.
Την 1η ημέρα θα πραγματοποιηθεί μια διαδρομή πορείας τριών (3) ωρών με βαθμό δυσκολίας 1 στους Μύλους, το Αρχαίο Λατομείο (κολώνες) έως το Καταφύγιο Όχης. Την 2η ημέρα θα γίνει πορεία οχτώ (8) ωρών με βαθμό δυσκολίας 3 από το Καταφύγιο προς το Δρακόσπιτο, διάσχιση το Φαράγγι Δημοσάρη προς Καλλιανούς. Οι συμμετέχοντες θα διαμείνουν το Σάββατο το βράδυ στο καταφύγιο της Όχης σε σκηνές στο ξέφωτο που βρίσκεται λίγα μέτρα χαμηλότερα αλλά και στον εξωτερικό χώρο του καταφυγίου.

Κυριακή 15 Μαΐου 2022: 5η Διάσχιση Ρεματιάς Χαλανδρίου – Πεντέλης
2022-05-15
Πριν το ξεκίνημα της διαδρομής θα γίνει ενημέρωση σχετικά με την σπηλιά Νταβέλη, το Πεντελικό και τον Δρόμο Λιθαγωγίας από τους ειδικούς επιστήμονες από το Κέντρο Περιβαλλοντικής Εκπαίδευσης Αργυρούπολης, Θεμιστοκλή Σμπαρούνη, βιολόγο-Msc Οικολογίας και Βασίλη Κωνσταντινίδη, γεωλόγο-MSc Ωκεανογραφίας. Εκτός από την σπηλιά Νταβέλη θα υπάρχουν ακόμα 2 σημεία ενημέρωσης : στο γεφυράκι της οδού Ασκληπιού (φυτώριο) και στην πεντάτοξη μαρμάρινη γέφυρα της Δουκίσσης της Πλακεντίας (στα όρια Μελισσίων- Βριλησσίων).
Από τον «Δρόμο Λιθαγωγίας» (σημείο εκκίνησης) οι συμμετέχοντες θα κατηφορίσουν για μία περίπου ώρα προς την Νέα Πεντέλη, όπου μετά από σύντομη στάση θα εισέλθουν στην Ρεματιά. Θα περπατήσουν για λίγο στην παραρεμάτιο Μελισσίων και στη συνέχεια, για 400 περίπου μέτρα, στο δρόμο μέχρι να φτάσουν στο γεφυράκι της Δουκίσσης Πλακεντίας. Στο σημείο εκείνο θα κατέβουν και πάλι στη Ρεματιά μέχρι τα Βριλήσσια. Όλη η διαδρομή από την σπηλιά Νταβέλη και μέχρι τα Βριλήσσια θα διαρκέσει περίπου 3,5 ώρες μαζί με τις ενημερώσεις στις τρείς (3) προγραμματισμένες στάσεις. Το μήκος της διαδρομής είναι περίπου 8,5χλμ. και θα ξεκινήσει από υψόμετρο 720 μέτρα όπου θα φτάσει στα 250 μέτρα στα Βριλήσσια.
Στο τέρμα της οδού Πάριδος (παραρεμάτιος Βριλησσίων) ο Δήμος Βριλησσίων θα υποδεχτεί τους πεζοπόρους με μια μικρή γιορτή και θα προσφέρει φρέσκα φρούτα, χυμούς και νερό. Αμέσως μετά θα ακολουθήσει γιορτή με ζωντανή μουσική. Όπως και τις προηγούμενες χρονιές στον χώρο θα υπάρχουν διαθέσιμα για τους πεζοπόρους καθίσματα, πάγκοι και τέντες ηλιοπροστασίας.

Κυριακή 15 Μαΐου 2022: Συμμετοχή της Αγωνιστικής Ομάδας στο «Μονοπάτι της Εκεχειρίας» στην Ολυμπία
2022-05-15
Μια διαδρομή 50 χλμ. η οποία φέρνει στο προσκήνιο τα ιδανικά του σεβασμού στον άνθρωπο και το ιερό δικαίωμα στην ειρήνη. Στον τόπο όπου γεννήθηκαν οι Ολυμπιακοί Αγώνες και κάθε τέσσερα χρόνια οι αρχαίοι Έλληνες ενωνόντουσαν για να τιμήσουν τους θεούς τους, η Συμπολιτεία Ολυμπίας διοργάνωνε τον «Δρόμο της Εκεχειρίας».
Τον δρόμο που οδηγεί από την Αρχαία Ήλιδα (διοργανώτρια των αρχαίων Ολυμπιακών αγώνων) στην Αρχαία Ολυμπία (τόπο τέλεσης των αγώνων). Τον δρόμο που οδηγεί από την Εκεχειρία στην Ειρήνη.
Οι σύγχρονοι κάτοικοι, απόγονοι των αρχαίων Ηλείων, υποδέχονται τους δρομείς, «Κήρυκες της Εκεχειρίας», αλλά και τους περιπατητές με δροσερό νερό και με παραδοσιακά προϊόντα

Κυριακή 8 Μαΐου 2022 : Η Ομάδα Κορυφών κατακτά τις κορυφές Ντορντουβάνα και Τριανταφυλλά στο Χελμό
2022-05-08 00:00
Η Ντουρντουβάνα είναι η δεύτερη ψηλότερη κορυφή του όρους Πεντέλεια και έχει υψόμετρο 2.083μ. Λόγω της εκπληκτικής θέας που προσφέρει προς τη λίμνη Δόξα, “κλέβει” το ενδιαφέρον από την ψηλότερη κορυφή του όρους που λέγεται Τριανταφυλλιά και έχει υψόμετρο 2.109μ. Η ομάδα ακολούθησε μια απαιτητική διαδρομή 16 χλμ με 1.290μ θετική υψομετρική.

Κυριακή 17 Απριλίου 2022: Πεζοπορία στην Μονή Φιλοσόφου και στο Λούσιο Ποταμό
2022-04-17
Η Μονή Φιλοσόφου είναι χτισμένη στη δυτική πλευρά του φαραγγιού του Λούσιου, 11 χλμ. νοτιοδυτικά της Δημητσάνας και αποτελείται από δύο μοναστηριακά συγκροτήματα, ένα παλαιό και ένα νέο, τα οποία βρίσκονται σε μικρή απόσταση μεταξύ τους. Η παλαιά Μονή Φιλοσόφου είναι η πιο ιστορική και παλαιά μονή της Αρκαδίας και από τα παλαιότερα βυζαντινά μνημεία της Ελλάδας.
Η διαδρομή των 9+ χλμ που θα ακολουθήσει η ομάδα είναι μέτριας δυσκολίας και αποτελείται κυρίως από κατηφορικά σημεία. Βαθμός δυσκολίας 1 και θετική υψομετρική 730μ

Κυριακή 10 Απριλίου 2022: Πεζοπορία στο Πεντελικό με τον ΑΧΟΛ Κορυφή Πεντέλης με ΑΧΟΛ
2022-04-10
Θα ξεκινήσουμε από την πλατεία της παλαιάς Πεντέλης (Αγία Τριάδα) και θα κατευθυνθούμε προς την Κορυφή Πυργάρι στα 1.109 μ. όπου θα απολαύσουμε την εκπληκτική θέα. Η διαδρομή μας θα είναι 14 χιλιόμετρα με υψομετρική 800μ μέχρι την Πεντέλη.

Κυριακή 3 Απριλίου 2022: Πεζοπορία στο Λόφο Φιλοθέης (για τα γυναικεία μέλη της ομάδας)
2022-04-03
Μετά το τέλος της πεζοπορίας, για όσες κυρίες το επιθυμούν, η ομάδα θα γευματίσει σε ψητοπωλείο στη κεντρική πλατεία Χαλανδρίου.
Τόπος συνάντησης : Κεντρική πλατεία Χαλανδρίου (ΚΕΠ Γυφτοπούλου Γρ. 2)
Ώρα συνάντησης : 10:00πμ.
Οι κύριες που θα συμμετέχουν πρέπει να έχουν μαζί τους τον απαραίτητο εξοπλισμό (αθλητικά παπούτσια, backpack με καλή εφαρμογή στη πλάτη, νερό 1 λίτρο τουλάχιστον, αντιανεμικό μπουφάν, φρούτο ή σνακ, γυαλιά ηλίου, αντηλιακό) και φυσικά καλή διάθεση και χαμόγελο!
